Старшы майстар вытворчага ўчастка Крысціна Хацяновіч называе жанчын “залатым фондам” прадпрыемства і адзначае не толькі іх прафесіяналізм, але і вялікую адказнасць, самаадданасць у працы. Гэта тыя людзі, якія могуць замяніць любога спецыяліста ў цэху, выйсці на змену ў свой выхадны дзень, калі хтосьці захварэе. Таму і карыстаюцца заслужанай павагай і вялікай любоўю ў кіраўніцтва і таварышаў па працы.